《杂诗 其六》
清代·盖方泌

万物如蜩翼，恣睢恒多尤。茅茨安华屋，缊袍丽衮裘。

寒泉旨醽醁，藜藿逾珍羞。维彼象有齿，乃致焚身忧。

维彼雉有尾，乃中牺牲求。金谷尚奢侈，终为奴辈谋。

作者简介：（1768—1838）清山东蒲台人，字季源，又字碧轩。嘉庆初以拔贡官陕西通判。后署商州州同。募兵阻击川楚白莲教军。官至台湾知府，两摄台湾道。